**«Мемлекеттік кірістер органдарының ірі салық төлеушілер мониторингі мәселелері бойынша шешімдерінің нысанын белгілеу туралы» Қазақстан Республикасының Қаржы министрі бұйрығының жобасына**

**ТҮСІНДІРМЕ ЖАЗБА**

**1. Мемлекеттік әзірлеуші органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Қазақстан Республикасы Үкіметінің хаттамасына және өзге де нұсқауларына сілтеме жасай отырып, нормативтік құқықтық актінің жобасын қабылдаудың негіздері. Президентке, Президент Әкімшілігінің Басқармасына, Үкіметке және Үкімет Аппаратына және/немесе оны қабылдау қажеттілігінің өзге де негіздемесіне.**

Жоба Қазақстан Республикасы Салық кодексінің 49-бабы 4-тармағының төртінші бөлігіне және 145-бабына сәйкес әзірленді.

**3. Нормативтік құқықтық актінің жобасын әзірлеуге қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Түсіндірме жазбаға Республикалық бюджет комиссиясы шешімінің көшірмесі қоса берілуі тиіс).**

Жобаны іске асыру республикалық бюджеттен қаржы құралдарын бөлуді талап етпейді.

**4. Нормативтік құқықтық актінің жобасы қабылданған кездегі болжамды әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасы ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**5. Күтілетін нәтижелердің нақты мақсаттары мен мерзімдері.**

Жобаның мақсаты мемлекеттік кірістер органдарының ірі салық төлеушілер мониторингі мәселелері бойынша шешімдерінің нысанын бекіту болып табылады: құжаттарды, түсіндірмелерді және қаржылық есептілікті ұсыну туралы талап; ірі салық төлеушілер мониторингінің нәтижелері бойынша ұсынымы; ірі салық төлеушілер мониторингі бойынша уәжді шешім.

**6. Егер ол қабылданған болса (өзге де нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетінін көрсетіңіз) немесе мұндай қажеттіліктің жоқтығында заңнаманы ұсынылып отырған нормативтік құқықтық актінің жобасына сәйкес келтіру қажеттілігі.**

Талап етілмейді.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтiк құқықтық актiнiң жобасын iске асыруға байланысты жеке кәсiпкерлiк субъектiлерiнiң шығындарының азаюын және (немесе) ұлғаюын растайтын есеп-қисаптардың нәтижелерi.**

Талап етілмейді.

**Қазақстан Республикасының**

**Қаржы министрі М. Такиев**