**Мемлекеттік кірістер органдарының ірі салық төлеушілер мониторингі мәселелері бойынша шешімдерінің нысанын белгілеу туралы**

Қазақстан Республикасы Салық кодексінің 49-бабы 4-тармағының төртінші бөлігіне және 145-бабына сәйкес **БҰЙЫРАМЫН**:

1. Мына:

1) осы бұйрыққа 1-қосымшаға сәйкес қатысушының құжаттарды, түсіндірмелерді және (немесе) қаржылық есептілікті ұсынуы туралы талаптар нысаны;

2) осы бұйрыққа 2-қосымшаға сәйкес ірі салық төлеушілер мониторингінің нәтижелері бойынша ұсынымдар нысаны;

3) осы бұйрыққа 3-қосымшаға сәйкес ірі салық төлеушілер мониторингі бойынша уәжді шешім нысаны бекітілсін.

2. Қазақстан Республикасы Қаржы министрлігінің Мемлекеттік кірістер комитеті заңнамада белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрықтың Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшасында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **Аты-жөні** |